
i 

NJEGOVO DJELO 

Sveti Benedikt i njegovo djelo 

»Bješe muž časna života, milošću i imenom Bene- 
dictus, Blagosloven.« Tako počinje sveti papa Grgur Ve- 
liki drugu knjigu Dialoga, u kojoj u 38 poglavlju slika 
uzvišen život sv. Benedikta, vrijednost njegovog pravila i 
značajne poteze njegovog djela. 

Oko lika patriiarhc zapadnog mnnaštve ver str .trulr 
počeo piesti vijenac legenda, što dokazuje, kako je jaki 
utisak napravila njegova pojava na tadanji svijet. Ta još 
se nije navršilo ni pedeset godina od njegove smrti: godina 
smrti sv. Benedikta nije posve stalna, ali svakako nije 
umro prije 21 ožujka 547, a Grgur piše svoje Dialoge g. 
593. Ne piše ih čovjek, koji ne pozna svijeta i koji gleda 
naivno na dogođaje oko sebe. Potomak je to stare ple- 
mićke obitelji, prefekt grada Rima, monah i opat, poslanik 
na carskom dvoru i konačno papa. Kad se čovjek tolikog 
životnog iskustva divi sv. Benediktu, kad ga on naziva 
»Bogu odanim i pobožnim mladićem«, »čovjekom Božjim«, 
»čovjekom Gospodnjim«, »slugom svemogućeg Boga«, »ča- 
snim ocem«, »čovjekom svetim«, budimo uvjereni, da je 
sv. Benedikta shvatio u svoj dubini i da je sudio ispravno. 
To možemo posvjedočiti mi, koji promatramo skoro pet- 
naest stoljetnu povijest Benediktovog djela. Tok njegova 
života, njegovo pravilo, njegovo djelo — Veliki su to fak- 
tori, kojima se je Božja Providnost poslužila, da izvede 
svoje nacrte. 

1. Tok njegova života od početka je upravljen prema 
svrsi, za koju ga je Bog odredio. Rodio se je oko g. 480 
od plemićke obitelji u Nursiji, mjestu »stroge« Umibrije, 
koja je kasnije Crkvi darovala drugu znamenitu ličnost, 
sv. Franju Asiškoga. Po svoj je prilici bio određen za 
vojničko ili činovničko zvanje. Zato je bio poslan u rimske 
škole, gdje se je posvetio tadanjim višim naukama, oso- 
bito literarnim i pravničkim, kako to dokazuje jasan slog 
i pravnička točnost njegovog pravila. Nasuprot drugim 
ustanovitelj ima redova, kod kojih se staza života nije uvi- 
jek razvila bez praha i blata svijeta, Benedikt je kod kuće 
sačuvao čistu mladost, te je htio, da je sačuva i u pogi- 
beljima pokvarenog Rima. Videći, kako se mnogi njegovi 
drugovi bacaju u moralnu propast, pruža prvi dokaz, da 

ne pozna cjenkanja i neodlučnosti. Prekine radije nauke, a 
svoj pogled okreće k monaškom životu. 

Vrativši se u Nursiju rastavlja se s ocem i s imanjem, 
kojim je mogao upravljati. Za neko se je vrijeme ustavio 
u duhovnim krugovima kod 1 crkve sv. Petra u Eufide, 
Ako mu je u Rimu prijetila pokvarenost, ovdje je izložen 
pogibelji samoljublja i ljudske hvale, koju mu je priba- 
vilo čudo, koje se na njegov zagovor dogodilo. Da je Be- 
nedi’kt na početku svog savršenstva podlegao oholosti, ni- 
kada ne bi bio napisao svoje pravilo sa značajnim i kra- 
snim sedmim poglavljem o poniznosti, na kojoj zida svoj 
i Benediktinski duhovni ideal. Radije se je, kako kaže sv. 
Grgur, htio truditi u radu za Boga nego li se uzvisivati u 
ugo'dnostima ovoga života. Brzo se zato odluči i bježi iz 
Eufide u samoću Subiaco u dolini rijeke Ania. Tu živi Be- 
nedikt, nastavlja sv. Grgur, sam pred očima Svevišnjega. 
Za njega zna samo monah Roman, koji mu donese mo- 
naško ruho i pomaže mu koliko može. Tu u tišini svoje 
špilje molitvom, razmatranjem, vježbanjem u krepostima i 
nutarnjom borbom sazrijeva Benedikt u savršen lik budu- 
ćeg učitelja i voditelja duša. 

Kad ga u samoći otkriju, propovijeda priprostom 
okolnom svijetu, a skoro se stanu oko njega sakupljati 
učenici i Benedikt im postaje ocem, opatom. Pomalo na- 
staje tu cijela kolonija monaha. Benedikt ih razdijeli u 
dvanaest samostana, a sam s izabranim učenicima ide na 
Monteeasslno. Ondje se je do u tančine iskristalizirao 
njegov nazor o »najčvršćem rodu oenobita«, to jest mo- 
naha, koji živu pod pravilom i opatom. Ondje, na drugom 
Sinaju, oživotvorio je ideal Benediktinskog monaštva, 
ondje je napisao svoje besmrtno pravilo. Ondje je stu- 
pivši na vrhunac osobne svetosti u ekstazi vidio sav svijet, 
ondje je stojeći u oratoriju ispustio svoju veliku dušu. 

2. Prije sv. Benedikta bilo je monaha 1 i u istočnoj i u 
zapadnoj Crkvi. Bila su napisana i pravila, koja su više 
manje zadovoljavala: na istoku osobito pravilo sv. Bazi- 
lija, a na zapadu upute za zajednički život od sv. Aiigu- 
stina, sv. Cezarija i Kasijana. Sv. Benedikt je poznavao 
monaški život svoje dobi, a i prijašnje monaštvo, pozna- 
vao je i cijelu monastičku literaturu, kako se vidi iz ana- 
lize vrela njegovog pravila. Osobito je jasno prozrio mo- 
naštvo na tlu Italije i sve njegove nedostatke, s kojima se 
je sukobio pri neuspjelom pokusu reforme vikovarskog 
samostana, u kojem je redovnički život bio vrlo du- 
boko pao. 



Pogledom stručnjaka razvrštava odmah u prvom po- 
glavlju svog sv. pravila monahe na četiri skupine: cenobiti 
ili monasi, koji živu u samostanu pod pravilom i opatom; 
anahoreti ili pustinjaci; sarabaiti, koji žive po dva ili tri, 
a katkada i pojedinačno, po svojoj volji; konačno najgori, 
gyrovagi, skitaliee. Benedikt isključuje tu nesređenost i 
kaže: moj su ideal cenobiti, samo za njih pišem svoje 
pravilo. Već je ta odluka bila od odlučujuće važnosti za 
daljnji razvoj dotada raštrkanog monaštva. 

Ali sv. Benedikt ide dalje i ukida slobodu prelaženja 
Iz jednog samostana u drugi, što je dotada bilo I dobrim 
monasima dopušteno. Određuje cijelu godinu novicijata, a 
poslije njega u crkvi javne zavjete, koji su prema rimskom 
pravu utvrđeni listinom. On je dakle ustanovio nov zavjet, 
zavjet stalnosti. Tim sve članove čvrsto spaja u jedno i 
pojedinca veže uz njegovu samostansku obitelj, tako da 
je isključen svaki prelaz, a pogotovo skitnja. Zavjet sta- 
bilnosti čini samostan jedinstvenom cjelinom, sve duhovne 
snage pojedinih članova usredotočuje u jedno žarište, iz 
kojega se onda širi upliv na okolicu. Tako je stalnost dala 
smjer ne samo razvoju monaštva, nego je vrlo blago- 
horno uplivala i na sklonost k skitanju, koja je tada pre- 
vladala kod naroda, što su se neprestano selili. 

Svojim je tako strogo organiziranim zajednicama sv. 
Benedikt dao monarhički i obiteljski ustavni oblik. Nosilac 
vlasti je opat kao u rimskoj obitelji pater familias, ali 
opat nije samovlađar nego otac, i to, kako sv. Benedikt 
slika svoj ideal opata u 2. i 64. poglavlju, otac pun osje- 
ćaja odgovornosti i ljubavi; monasi su pak njegovi dlu- 
hovni sinovi i braća. Zato samostanska obitelj izabire 
opata sama iz svoje sredine. Zato je opat ima pitati za 
savjet, kadgod se u samostanu radi o većim stvarima, a 
kod manjih odluka zastupaju je savjetom barem' stariji. 

To je monasterium, kako ga je zamislio sv. Benedikt. 
Za druge potanje naredbe svog pravila poslužio se je svim 
dotadašnjim, dobrim i manje prik’laidbim, iskustvima mo- 
naškog života, a crpio je iz pređašnjih redovničkih pravila. 
Alli opet s praktičkim smislom Rimljanina, te izvanrednom 
pronicavošću i promišljenom umjerenošću odabire samo 
to, što po njegovom dugogodišnjem iskustvu odgovara mo- 
naštvu zapadne Crkve i njegovog vremena. Tako je u 73. 
poglavlju napisao, kao nitko pred njim, potpuno, jasno i 
umjereno pravilo. A nije to skup suhoparnih naređenja 
nego knjiga puna života, puna Krista. Monah sv. Benedikta 
ima Krista gledati u svojem opatu, Kristu se klanjati u 



84 



85 



gostima, Krista posluživati u (bolesnima, Krista potpoma- 
gati u siromasima. Ljubav prema Kristu ima nas siliti, da 
idemo prema vječnom životu; ništa nam nema biti draže 
od Krista; ničemu ne smijemo dati prednost pred Kristom; 
i u napastima moramo zle misli razbiti o Kristu, a po 
strpljivosti imamo biti sudionici Kristova trpljenja, da 
bismo zaslužili pridružiti Mu se i u Njegovu kraljevstvu. 
To je KristO'Centrična askeza starokršćanskih vremena. 

Sv. Grgur, i sam pravi mistik i okretan organizator, 
shvatio je te velike prednosti pravila sv. Benedikta, i baš 
to pravilo ubraja među najveća njegova čudesa. Crkva je 
taj sud potvrdila velikim poštovanjem, što ga je uvijek 
iskazivala pravilu sv, Benedikta, tako ga je na koncilima 
stavljala uz sv. Pismo, a nekoje je njegove uredbe pre- 
uzela u svoje pravo. Na taj je način za dugo vremena bio 
određen pravac razvoju monaštva, a jer se je pravilo mo- 
glo prilagođivati raznim prilikama, u vrlo je kratko vri- 
jeme istisnulo sva starija pravila te od 8. do 13. stoljeća 
skoro isključivo vladalo u nebrojenim samostanima. To je 
sv. pravilo nadahnulo i kasnije ustanovitelje redova. Sve 
do danas nije presušila njegova životna snaga. Uz nekoliko 
razjašnjenia i dod'ataka, što ih traži sadašnje crkveno 
pravo i promijenjene prilike, pravilo je sv. Benedikta sa- 
svim dostatno, da može i danas biti kroz tolika stoljeća 
iskušenim vodom tisućama i tisućama sinova i kćeri pa- 
trijarhe zapadnog monaštva te pravom školom dbhovnog 
života. 

3. Razvoj Benediktovog djela kroz vjekove određen je 
u svim svojim počelima već u njegovom pravilu, koje se 
odmah stalo ostvarivati, kako nam to pripovijeda njegov 
životopis u 2. knjizi Dialoga sv. Grgura. 

Samostanska obitelj, uređena prema pravilu sv. Bene- 
dikta, već je sama po sebi, kako smo gore vidjeli, od! ve- 
likog značenja za svu okolinu. Kad je sv. Benedikt u 
dolini Subiaca utemeljio 12 samostana, sigurno nisu bili ve- 
liki. Ali na Montecassinu je podigao pravu tvrđavu mo- 
naškog života. Kako priopćuje sv. Grgur (Dial. 32) podi- 
gao je samostan i u Teracini, gdje mu je u tu svrhu neki 
pobožni čovjek darovao svoje imanje. Po svoj je prilici 
sv. Benedikt podizao samostane i drugdje, tako moždla sa- 
mostan u Kampaniji, gdje se kao opat spominje njegov 
znanac Servandus (Dial. 35). 

Kako je pak izgledao takav samostan prema pravilu 
sv. Benedikta? Bila je to cijela skupina solidnih zgrada 
iz kamena, što ih je sv. Benedikt s braćom sam zidao 



(Dial. 4). Glavno je mjesto zauzimala bogomolja (orato- 
rij), ta »ničemu se nema dati predlnost pred službom Bož- 
jom.« Uz to je tu bila posebna zgrada za novake — ■ sv. 
Benedikt i sv. Grgur te pojedine zgrade nazivaju »cella- 
ma«, — zgrada za kuhinju i blagovalište, pak za goste, 
kojih, kako kaže 53. poglavlje pravila, u samostanu nikad 
ne manjka. Nadalje su tu bile spavaonice za monahe, 
mlin voda, vrt i radionice za razne obrte i umjetnosti — • 
ukratko, sve potrebno ima da bude unutar samostana, da 
monasi što manje izlaze (Pr. 66). 

Svaki samostan ima svoju knjižnicu, iz koje monasi 
d'obivaju knjige na početku korizme, a sigurno i u drugo 
doba, -kad su knjigu pročitali, jer su dnevno imali 3 do 4 
sata određena za čitanje i studij, a 6 do 7 sati za rad, koji 
se opet kod nekojih mogao sastojati od studija. Već sv. Be- 
nedikt predviđa (Pr.57), ako bi se u samostanu proizvodilo 
više nego što im je potrebno, mogu se umjetnički i obrtni 
proizvodi i prodavati, kod čega naglašuje, neka se dade 
uvijek nešto cjenije nego li to daju drugi. Vidimo, kako 
se unutar zidova samostana sv. Benedikta razvija mnogo- 
strana i bogata djelatnost, i kako od njih nastaju jaka 
kulturna središta. U samostanu i od samostana su se ne- 
staln : ljudi tadanje dobi naučili raditi. 

Samostani su redbvito imali i svoja -potpuna gospo- 
darstva u okolici samog samostana a. i dalje. Predpo-stavlja 
se, da su rad na polju prema rimskom običaju obavljali 
koloni, ali u blizini samostana ili gdje su to zahtijevale 
posebne prilike, i sami monasi obrađuju svoja polja 
(Prav. 48; Dial. 32). Ako mu je imanje bilo prostrano, 
tvorio je svaki takav samostan i važno gospodarsko sre- 
dište svoje okolice. 

Nadalje su već od prvog početka samostani sv. Be- 
nedikta razvijali socijalnu i karitativnu djelatnost: siro- 
masi dobivaju milostinju redovito (Prav. 66), gosti dolaze 
često a posluženi su najvećom čašću (Prav. 53). u osku- 
dici dijeli sv. Benedikt kampanijskom svijetu takvom da- 
režljivošću, da su se posve iscrpile samostanske zalihe 
(Dial. 28). Kad klerici mo'e za pomoć, sv. Benedikt po- 
maže pače i novcem (Dial, 27). 

Nego još veća je njihova djelatnost na duhovnom 
polju, u pasterizaciji i u školi. Već sv. Benedikt propovi- 
jeda svijetu u Subiacu (Dial. 1), a isto čini i na Monte- 
cassinu i u okolici (Dial. 8, 19). Svoje monahe šalje re- 
dovito, da drže govore Bogu posvećenim djevicama i uopće 
da obavljaju svećeničke službe (D : al. 19). Dok je još u 

Subiacu, od rimskih patricija prima dječake, koje monasi 
poučavaju i odgajaju (Dial. 3). U sv. se pravilu često 
oni spominju. 

Spomenimo još veze sv. Benedikta s odličnim ljudima, 
tako s biskupom iz Kanuzija (Dial. 4), s opatom Servan- 
dom iz Alatri (Dial. 34), s biskupom Germanom iz Kapue 
(Dial. 35), a konačno i s gotskim kraljem Totilom (Dial. 
15). Iz svega toga vidimo, kakav je stav zauzimao, kakav 
je ugled uživao i kako je svestrano uplivao već tada sa- 
mostan sv. Benedikta. 

Zamislimo sada, kako se je već u vrijeme sv. Benedikta 
povećavao broj samostana na temelju njegovog pravila, 
kako su se dakle množila središta marljivog rada i kul- 
turne djelatnosti bilo imutar samostana bilo oko njega u 
većem ili manjem opsegu, kako je tokom vremena bilo 
sve više i više samostana i monaha, a tim i jače djelovanje 
Benediktinaca na svim poljima, onda ćemo shvatiti, što je 
značio i što znači sv. Benedikt za Crkvu i za cijelu ljud- 
sku zajednicu. 

Kratko vrijeme nakon sv. Benedikta njegove monahe 
nalazimo kod rimskih bazilika, osobito u Lateranu, Sv. Gr- 
gur podiže po pravilu sv. Benedikta jedan samostan u Rimu 
a šest drugih na Siciliji i stupa kao prvi Benediktinac na 
Petrovu stolicu. G. 596 šalje četrdeset Benediktinaca s 
opatom Augustinom na čelu u Englesku, koja se pravom 
naziva Benediktinskom zemljom. Veliki samostani kao 
Jarrow i Wearmouth su već u 7. stoljeću središta duhov- 
noga života. Iz Engleske dolaze slavni B en edik tinel -mi si- 
jonari: sv. Bonifacij Germanima, sv. Wilibrord Frižanima, 
sv. Renibert i sv. Ansgar nordijskim zemljama, kao što 
kasnije sv. Vojtjeh propovijeda vjeru Mađarima i Slave- 
nima. U Engleskoj piše dragi svetac, sv. Bada časni prvu 
povijest te zemlje te tumač sv. pismu i na engleskom 
jeziku. Tamo je u jednom od gore spomenutih samostana, 
da spomenemo berem jedan takav rad, oko g. 690 krasnom 
unci j alkom napisan glasoviti Codex Amiatinus, sada u 
bibl’joteci Lorenzani u Firenci, koji na 1029 stranica for- 
mata 50X34 cm sadrži potpun tekst Vulgate sv. Jeronima, 
Kojemu je tako on najljepšim svjedokom. 

Engleska nam otkriva još jedan izvor tihe ali nedo- 
g'edne djelatnosti kroz sva stoljeća — to su Benediiktinke. 
Ne da se utvrditi, da li je sam sv. Benedikt direktno usta- 
novio žen r ku grenu svojega reda. Ali svoju sestru sv. Sko- 
lastiku, Bogu posvećenu djevicu, sigurno je poučavao u 
duhu svog sv. pravila. Već sa sv. Bonifaeijem pojavljuje 



:se oko g. 720 zajednica dobro izobraženih redovnica, među 
kojima se osobito ističu Lioba, Walburga i Tekla, One su 
najvjernije suradnice velikog apostola Germana, one su 
njegova utjeha, one mu daju zanosa da ustraje. Svojim 
bistrim duhom i ljupkim načinom zanašaju vjeru i kulturu 
u obitelji te podižu cijelu vrstu samostana Benediktinki. 
Dakle u Engleskoj, a sigurno i drugdje, već davno, od po- 
četka Benediktinstva nalazimo i redovnice, koje su živjele 
prema pravilu sv. Benedikta i u svojim tihim samostanima 
silno mnogo učinile na slavu Boga i za mir ljudi. 

Slično kao u Engleskoj razvijali su Benediktinci svoj 
rad i u drugim zemljama. Uz svoj prvi posao »u školi 
službe Gospodnje« plugom su obrađivali zemlje a riječju 
vjere srca ljudi, podizali i vodili škole, gojili znanost i 
umjetnost, pisali i prepisivali kodekse, to blago naših 
knjižnica, stupali na Petrovu stoliću i biskupske katedre, 
bili savjetnici kraljeva i najvjerniji bojovnici za prava Cr- 
kve kao clunyski opati i papa Grgur VII. Tako djeluju i 
danas, i ako ne tako upadno, kad do 20.000 monaha i 
preko 16.000 redovnica vojuje pod pravilom sv. Benedikta, 
kad usprkos materijalističkom svijetu neumorno pjevaju 
bvalu Bogu i slave Ga veličanstvenom liturgijom, kad 
imaju još trećinu misija među Indijancima i drugdje, kad 
uče preko 22.000 đaka samo na svojim srednjim i visokim 
školama, kad su započeli i vode liturgijski pokret, koji 
obnovi duhovnog života toliko obećaj e. Tako su uvijek ši- 
rili i neprestano šire blagoslov svojega velikoga oca, koji 
je milošću i imenom bio Blagosloven. 

Opat Arnošt Vykoukal 0. S. B. 

Svetački lik sv. Benedikta 

SVETI OPAT 

Život je sinova sv. Benedikta na Monte Cassinu sa 
svojim jednostavnim sadržajem: molitva, čitanje i rad 
bio zaista od Boga blagoslovljen život. Njegovi su se mo- 
nasi neprestano sve više približavali Bogu, a »Božji čo- 
vjek« išao je pred svima u žaru svoje svete ljubavi prema 
Bogu. Po životopisu i Pravilu pružaju nam se duboki po- 
gledi u njegovu dušu i vidimo, kako je neprestano napre- 
dovao u kraljevstvu milosti, u Bogu. Sve vrijeme, što mu 
je preostalo od upravljanja samostanom, provodio je sv. 
Benedikt u molitvi i u čitanju svetih knjiga. 




Najradije je molio u samostanskoj kuli, gdje je bila i 
njegova spavaonica. Odatle se je pred njim prostirala či- 
tava pokrajina sve idb krajni-h granica obzorja, odatle je 
imao najljepši pogled na zvjezdano nebo, pa sa tako tu 
osjećao Bogu najbližim, da uroni u dubinu i širinu Božjeg 
života. I po noći je često klečao u molitvi ili je stao na 
prozoru i promatrao zvijezde. Za vrijeme takve noćne mo- 
litve obasjalo ga je jednom čudesno svijetlo jaiko kao pod- 
nevno sunce i u jednoj je zraci tog svijetla začuđenim 
očima gledao sav svijet u jednoj jedinstvenoj cj alini. Mi- 
stični nam i -dubok smisao tog viđenja- sv/ Grgur ovako 
tumači: »Duši, koja gleda Boga, sva su stvorenja, sitna. 
U svijetlu tog nutarnjeg gledanja duša se tako raširi i to- 
liko se u Bogu uzdigne, da se osjeća nad svijetom. Koje 
onda. čudo, da je svetac pred sobom vidio sav svijet, on 
koji je u svijetlu milosti bio uzdignut nad svijetom !« Be- 
nedikt je tražio i našao Boga koliko ga čovjek u smrtnom 
tijelu može đ!a nađe. Sada je Bog sav u njemu, a on sav 
u Bogu. 

Samo se po sebi razumije, da je Bog tek sada dao 
pravu čudesnu moć svojemu sluzi, kad je postigao najviši 
stupanj mističkog sjedinjenja s Bogom. Benedikt je oz- 
dravljivao bolesne, izgonio zle duhove i zadržavao njihove 
navale, kad su ometali gradnju samostana i inače smetali 
braći. Na njegovu se je molitvu za vrijeme oskudice u sa- 
mostanskoj smočnici pomnožilo ulje i na samostanskim se 
vratima iznenada našlo 200 mjera žita. Svetac je znao 
za tajne misli ljudi, pak bi vidio, kad bi koji njegov monah 
proti Pravilu uzeo koju stvar bez dozvole i tako se ogri- 
ješio o sveto siromaštvo. Kralju je Totili prorokovao bu- 
dućnost, a duše je svog prijatelja, kapuanskog biskupa 
Germana, i svoje svete sestre Skolastike vidio kako ulaze 
u nebo, Pitalo se je, jesu li se svi ti čudesni događaji, o 
kojima pripovijeda sv, Grgur, doista zbili ili je pobožno 
štovanje svečev lik okitilo vijencem legenda. Nijedna 
dbgma ne sili kršćanina, da vjeruje pojedina čudesa, o 
kojima se govori- u životima svetaca, ali svakako mora vje- 
rovati riječi Gospodnjoj: »Koji u mene vjeruje, -djela koja 
ja čini, i on će činiti, i još veća će od ovih činiti« (Iv. 14, 
12). A znamo, da je sv. Benedikt imao tu vjeru. 

Kako krasno blista ta vjera zajedno s poniznošću sv. 
Benedikta iz molitve, ikojom je jednom oživio mrtvog sina 
nekog seljaka: »Ne gledaj, Gospodine, na moje grijehe 
nego na vjeru ovoga čovjeka- koji Te moli da mu oživiš 
sina, pak vrati u to tijelo dušu, koju si k sebi uzeo !« 



U tom duhu onda sv. Benedikt nije činio čudesa kao nešto- 
izvanredna već kao nešto naravna, nešto što se samo po 
sebi razumije, nešto što kao po sebi proizlazi iz njegova 
sjedinjenja s Bogom. Ovdje smo na -domaku najviših tajna 
milosnog sjedinjenja č.ovjeka s Bogom: »Tko s-e združi s 
Gospodinom, bit će s njim jedan duh«, taj će biti »dionik 
Božanske naravi« kako kažu apostoli (I Kor. 6, 17; II 
Petr. 1, 4), taj će biti »pobožanstvenjen«, kako se izrazuju 
sv, oci. Pred nama stoji sada sv, Benedikt na vrhuncu svog 
života, posve jedno s Bogom, »Božji čovjek« u najdubljem 
smislu riječi. 

Quardini na jednom mjestu govori o raznim- načinima, 
kako se pišu životopisi svetaca, pa spominje i »životopise 
napisane mističkim stilom«, iz kojih »se vidi samo visok 
i ujedno jednostavan lik sveca« i u kojima- je »lik sveca 
tako uzvišeno prikazan, da se u njemu svaka pojedinost 
kao utopi«. Za njega je »između životopisa mističkog stila 
posebno jak život sv. Benedikta, što ga- je sv. Grgur Veliki 
napisao u Dialozi-ma. Prepirali su se o njegovoj vjerodo- 
stojnosti, ali lik Božjeg čovjeka, »vir Dei«, je tu, sav pro- 
đtahovljen i kao da se ruga toj prepirci. Tu sam, nastavlja 
Quardini, po prvi put shvatio, da je već njegovo bivanje 
djelovanje, da mu je istina ujedno i ljubav, da je njegov u 
Bogu sabran mir nepobjediva moć.« 

Uza sve to što je svečevo biće bilo tako »pobožanstve- 
njeno«, sv. Benedikt ipak ostaje uvijek čovjek. Da, uprav 
u tom svrhunaravnom preobraženju razvile su se i lijepe i 
plemenite ljudske crte njegovog značaja. 

Po rodu je sv, Benedikt bio iz rimske plemićke obi- 
telji. Toliko slavljena »virtus romana — rimska krepost« 
u njegovom naraštaju još nije bila zamrla kao kod većine 
obitelji njegove dobi. Ben-e-dlkt svoju narav nije zatajio. 
Dostojanstvena otmjetnost i ozbiljnost u nastupanju uza 
svu poniznost, jasno i trijezno pravničko mišljenje, s 
-kojim je zakonoša zapadnog mona-štva napisao svoj sa-., 
mostanski zakonik, mirnoća i sigurnost, kojom se je 
suprotstavljao svim poteškoćama života a i zemalj- 
skim velikašima, nepokolebiva postojanost i stalnost volje, 
koja se pojavljuje kadgod se radi- o konačnim o-dlukama: 
sve to spada pod pojam »rimske kreposti« u njezinoj kla- 
sičnoj savršenosti i njenom kršćanskom preobraženju. 

S tom se »rimskom krepo-šću« kod sveca, združilo još ne- 
što, što je kod starih poganskih Rimljana većinom manj- 
kalo, a to je dubok ljudski osjećaj te fina ljudlska dobrota 



90 



91 



i osvajaj uća lju'beznivost, koja je upravo s muškom ozbilj- 
nosti Rimljana dvostruko privlačiva. 

Katkada se s lika sv. Benedikta previše skidaju te 
privlači ve crte, pak ga se predstavlja kao strogog gospo- 
dara svojih monaha, koji uza se ima šibu da kazni, a s 
prstom na ustima opominje dla se ima šutjeti. Ta slika ni- 
kako ne odgovara onome, što nam o sv. Benediktu govori 
njegovo Pravilo i životopis. Kako je svetac dobar i pun 
samilosti prema svim ljudskim potrebama ! Većinom mu 
je baš ta samilost davala povod, da je tražio od Boga 
čudesnu moć. »Kad je jednom u Kampaniji vladao velik 
glad, Božji je čovjek razdijelio sve živežne namirnice sa- 
mostana, tako da je u smočnici preostalo samo malo ulja !« 
Kako je pak sv. Benedikt blag prema svima onima, koji 
pogriješe više iz slabosti ili neznanja nego iz zle volje ! 
Kako živo stavlja u svom Pravilu opatu na srce baš brigu 
za zalutalu i pokolebanu braću ! »Opat se mora uvelike 
brinuti te oprezno i pomno nastojati, da mu se ne izgubi 
nijedna od povjerenih ovaca. Neka nasljeduje ljubezni pri- 
mjer dobroga Pastira, koji je ostavio devedesetidevet 
ovaca u planini te pošao tražiti jednu ovcu, koja se je 
izgubila), i kojemu se radi njezine slabosti toliko sažalilo, 
da se je udbstojao uzeti je na svoja sveta ramena i po- 
nijeti je natrag k stadu.« 

Duša je sv. Benedikta bila privržena i svetim ljudskim 
prijateljstvima. »Biskup iz Kanuzija često je dolazio k 
njemu, a Božji ga je čovjek silno volio radi njegova za- 
služna života.« Isto tako ga je duboko prijateljstvo vezalo 
s kapuanskim biskupom sv. Germanom i Bog je sam bla- 
goslovio i nagradio tu svetu vezu te je sv. Benediktu dao 
da vidi, »kako su dlušu biskupa Germana u prilici ognjene 
kugle odmah nakon smrti anđeli odnijeli u nebo.« 

Posebno srdačnu ljubav, kojom je naravski uvijek 
upravljala Božja ljubav, gojio je svetac prema svojoj sve- 
toj »sestri Skolastici, koja se je također od mladih dana 
„posvetila Bogu« i vodila jedan samostan nedaleko Monte 
’Cassina, sigurno u duhu i po Pravilu svog svetog brata. 
Jedamput na godinu sastajali su se na nekom samostan- 
skom imanju nedaleko Monte Cassina te bi proveli zajedno 
jedan dan »u svetom razgovoru i u hvaljenju Boga.« Po- 
sljednji je njihov sastanak Bog označio jednim čudom. 
Obojica su osjećali, da su po zadnji put na svijetu zajedno. 
Govorili su »o radostima nebeskog života«, što su ga oba 
imala skoro uživati. Njihov se je razgovor produžio diulje 
nego obično i smrklo se je prije nego su i opazili. Tada 



stane Skolastika moliti brata, neka ostane i po noći kod 
nje, da se mogu sve do jutra razgovarati o onome, što je 
obojicu toliko oduševljavalo, o nebu. Benedikt naravski 
nikako nije htio da prekrši samostanski propis i da noć 
provede izvan samostana. Ni sve molbe njegove sestre ni- 
jesu ga mogle odvratiti odJ toga, što je smatrao svojom 
dužnošću. »Tada Skolastika pokrije glavu rukama i na- 
sloni je na stol pa stane moliti svemogućeg Boga. A nebo- 
je (sv. Grgur izričito spominje) bilo posve vedro, bez 
i jednog oblaka. Kad je pak Skolastika digla glavu sa stola, 
stane tako sijevati, grmjeti i kišiti, da se ni časni Bene- 
dikt ni dva brata, koja su bila s njime, nijesu usudili ni 
praga prestupiti.« Radosno se smijući nadi pobjedom, što 
ju je izvojštila, reče Skolastika svom bratu: »Tebe sam 
molila i nijesi me htio uslišati, a onda sam molila, mog 
Gospodina i on me je uslišao. Sada eto slobodno pođi, ako 
možeš. Ostavi me i vrati se u samostan !« Tako su cijelu 
noć proveli u svetom razgovoru, da se ujutro oproste za- 
uvijek na tom svijetu. 

»Kad je Benedikt tri dana kasnije bio u svojoj ćeliji, 
uzdigavši oči k nebu ugleda dušu svoje sestre, kako izašla 
iz tijela u prilici golubice leti prema nebu. Radujući se s 
njom nad tolikom srećom, himnima i pjesmama zahvali 
svemogućemu Bogu i najavi braći njezin odlazak. Nato 
pošalje još braću, da njezino tijelo donesu u samostan i 
da ga polože u grob, što ga je bio za se pripravio. Tako 
se je dogodilo, da ni grob nije razdijelio tjelesa onih, ko- 
jima su duše bile uvijek jedno u Bogu.« 

Na taj eto način sv. Benedikt u divnom skladu zdru- 
žuje ljubezljivost i strogost, dobrotu i ozbiljnost. Naravski 
da je on i gospodar svog samostana i zato je neprestano 
svijestsn svoje vlasti i odgovornosti. Ali isto tako je on 
uvijek i otac svojih monaha. Dvostruko ime,, što ga on daje 
samostanskom opatu »Dominus et Abbas, gospodin i otac«, 
pristojalo je najprije njemu samomu. I ovdje je on učitelj 
»diskrecije, razborite umjerenosti, majke svih kreposti« i 
živi odraz Boga, koji je također Gospodin i Otac te »od 
jednoga kraja zemlje db drugoga sve uređuje u moći i 
blagosti« (Mudr. 8, 1). 

PAX — MIR! 

Jednom je kard. N ewman rekao, da je najočitije svoj- 
stvo sv. Benedikta i njegovog duha »summa quies - najveća 
mirnoća«. To je isto izraženo i u riječi »pax — mir«, koja 

je postala geslom Benediktinskog reda. Možda se zbilja i 
ne dade duh sv. Benedikta ljepše i dublje označiti nego 
riječju: pax — mir. S lika se sv. Benedikta odrazuje taj 
»najviši i najdublji mir«, jer je on posve slobodan od 
svega, što je podvrgnuto prolaznosti i zato nemirno; jer 
u njegovoj čistoj duši nema nikakva mjesta ko-rjen svakog 
nemira, grijeh; jer je on našao onaj divan sklad jakosti 
i blagosti, onu složnu vezu duše i tijela, onaj nutarnji or- 
ganski spoj naravi i milosti, kako se to vidi iz svega nje- 
govoga mišljenja i djelovanja. Konačno svi ti uzroci mira 
dolaze iz jednog izvora, od Boga, koji je Bog mira, a ko- 
jega je sv. Benedikt postavio kao jedini cilj svega svoga 
nastojanja i kojemu se je predao- svim žarom svoga bića. 
»Deus tranquillus tranquillat omnia — Bog mira čini sve 
mirnim.« A i ljudi, koji su puni tog Božjeg mira-, šire oko 
sebe mir. Ni mogućnim ni jaki u očima svijeta, nego »krotki 
će posjedovati zemlju«. 

Kako se očito pokazuje ta moć mira u životu sv. Be- 
nedikta ! Kad je kralj Totila poslao k svecu na goru naj- 
prije svog štotinošu Rigga i to s kraljevskom pratnjom, on 
i »svi koji su došli s njime, kad dođoše k Božjem čovjeku, 
padoše ničice.« A tada pođe k njemu i sam gordi gotski 
kralj:, »ali i on padne na zemlju netom je izdaleka ugle- 
dao sv. Benedikta gdje sjedi, i ne usudi se doći predla nj.« 
Ponizno je poslušao svečevu opomenu i proročanstvo, »za- 
molio ga, da se za nj moli i od onog vremena nije više bio 
tako okrutan.« 

Drugi put, kad je neki Got, imenom Zalla, koji je bio 
pun mržnje na sve katoličke svećenike i redovnike, mučio 
jednog siromašnog seljaka, ovaj, da se oslobodi muka, 
izjavi, da je sve svoje imanje predao sv. Benediktu. Tada 
ga Zalla svezana odvede k svecu te vičući i prijeteći stane 
tražiti, da mu izruči imanje tog seljaka, »Na taj glas Božji 
čovjek podigne oči s knjige, koju je sjedeći čitao, i za- 
gleda se u svezana seljaka pred sobom. I najedamput mu 
se, dok ga je svetac gledao, na čudnovat način razvezaše 
ruke tako brzo, kako ne bi bila učinila nikakva ljudska 
brzina. Pred takvom silom prestraši se Zalla i pađhe na 
zemlju te svoju oholu i okrutnu šiju položi do nogu sveca 
i zamoli ga za molitvu.« To je doista ono što Quardini 
naziva »u Bogu sabran mir i nepobjediva moć.« Ovdje smo 
upravo našli ono što duh sv. Benedikta posebno znači za 
naše doba. Tko će doista našemu osornom, bojovnom i ne- 
mirnom vremenu donijeti mir, alko ne ljudi, kojima nepo- 
bjediva moć izvire iz mira, što ga uživaju u Bogu ? 



Kad tako promatramo sv. Benedikta kao čovjeka mira 
na vrhuncu njegova života, ne smijemo misliti, da su mu 
godine na Monte Cassinu bile godine bez -boja i trpljenja. 
»Promjenio je mjesto, ali nije neprijatelja«, kaže sv. Gr- 
gur. Neprijatelj svakog dobra imao je pristupa i k »gradu 
na gori«. Različite napadaje i vanjske smetnje, te po- 
teškoće kod gradnje samostana i slično svetac je u svojoj 
svrhunaravnoj moći lako svladavao. »Stao bi se moliti i 
blagoslovio bi«, pak bi se pakleni duh morao udaljiti. Već 
od dana, kad se je na blagoslov sv. opata razbila, čaša, 
znak je sv. križa velik znak borbe i pobjede sv. Benedikta. 
Njegov je red od njega primio to štovanje sv. znaka spa- 
senja i vjeru u moć njegova blagoslova. Tako zvana me- 
dalja sv. Benedikta*) ima s jedne strane našeg sv. oca, 
kako uzdiže križ na blagoslov, a s druge strane sv. križ s 
natpisom (početnim slovima) : »,Crux sacra sit mihi lux, 
non dračo sit mihi dux — sveti križ neka mi bude svi- 
jetlom, a nek me ne vodi paklena zmija,!« Okolo stoji 
još zaklinjanje: »Vade retro satana, nunquam suade mihi 
vana — odstupi, sotono, nikada mi se savjetuj ispraznih 
stvari ! Sunt mala quae libas, ipse venena bibas — zlo 
je što mi pružaš, sam pij otrov !« 

Mnogo teži i žalosni j i od sve te vanjske borbe sa so- 
tonom bio je duhovni boj, što ga je sv. Benedikt morao 
vod'iti za svoj samostanski ideal. Tu borbu opažamo iz 
mnogih redaka sv. Pravila i iz mnogih dogodaja u njegovu 
životu, Svi naime nijesu mogli da slijede tako visoka na- 
stojanja- svog učitelja. Kad zato on u svom Pravilu govori 
o neposlušnim, tvrdoglavim, nemirnim i mrmljajućim mo- 
nasima, o preziranju Pravila, o slabim poglavarima i slično, 
tada je svetac sigurno sve te poteškoće upoznao u svojem 
samostanu ili u samostanima, koji su iz njegova potekli. 
Što se je njegova sve čišća i čišća duša više dizala k Bogu, 
to je više morala trpjeti zbog ljudskih slabosti drugih i 
zbog razlike između ideala i stvarnosti. To trpljenje nije 
se izvana mnogo pokazivalo, ali je za njegovu dtišu bilo 
teško poput trpljenja na maslinskoj gori. 

Gospodin mu je poslao još jednu tešku kušnju. U jed- 
nom je viđenju sv. Benediktu bilo objavljeno-, da će po 
njegovoj smrti neprijatelji razoriti njegov samostan, koji 
je tako bujno cvao. (Doista su ga g. 580 Longobardi opli- 

*) Tko želi medalju sv. Benedikta, može se obratiti na jedan od 
-samostana Benediktinki u Krku, Rabu, Pagu. Šibeniku, Trogiru i Hvaru; 
;a tko želi potanje informacije o Benediktincima, može ili dobiti od Be- 
nediktinske opatije Emaus, Praha II 320. 

jenili i razrušili), To je viđenje sveca duboko potreslo. 
Prijatelj Teoprob došao je k njemu baš kad je imao to 
viđenje. Našao ga je kako u dubokoj žalosti plače. Već je 
jedamput žrtvovao sjajnu naseobinu samostana u Subiaku. 
Zar će sada i svoje vlastito životno djelo morati da žrtvuje? 
»Cijeli će samostan, što sam ga podigao«, reče svom pri- 
jatelju, »i sve što sam u njemu za braću uredio, po odluci 
svemogućeg Boga, 'biti prepušteno poganskim neprijate- 
ljima.« A sv. se je Benedikt svim silama borio s Bogom 
u molitvi. »Samo jedno sam s mukom mogao postići, da 
mi je darovan život svih, koji budu na ovom mjestu.« 
(I doista, kako svjedoči sv. Grgur, i ako su neprijatelji 
posve iznenada provalili, ni jesu mogli nijednoga monaha 
uhvatiti). Sv. Benedikt, Božji čovjek, prinio je i tu žrtvu. 
Kad je to »odluka svemogućega Boga« — neka bude nje- 
gova volja ! Neumorno je i dalje nastavio svoj rad. Nje- 
gov je u Bogu učvršćen duh znao, da Bog sa svima najbolje 
upravlja. A možda mu je Bog kao plaću za takvu odanost 
dao naslutiti, što će upravo razrušen je Monte Cassina zna- 
čiti. Jer baš time je njegovo djelo bilo presađeno u Rim. 
Potjerani iz svoga samostana monasi se zatekoše u vječni 
grad. Samo malo desetljeća je prošlo i u sv. Grguru stu- 
pio je na papinsko prijestolje jedim Benediktinac, kojemu 
je povijest dala ime »Veliki«. A Grgur je Veliki iz rim- 
skih samostana poslao svoje misijonare u Englesku i tako 
je red uveo u apostolsku djelatnost za čitavu Crkvu. Na 
taj je način ono, što je u očima ljudi moralo izgledati kao 
propast i djelo pakla, u rukama Božje Providnosti postalo 
sredstvo spasa i milosti. Za sv. Benedikta pak ta možda 
najveća žrtva njegova života znači vrhunac njegovog nu- 
tarnjeg uspinjanja k Bogu i krunu njegove svetosti u pot- 
punoj odanosti Bogu i njegovoj svetoj volji sve do zad- 
njega što čovjek može da žrtvuje Bogu. Božja volja nada 
sve ! Sam Bog — sve u svemu ! Samo On ! 

URONJEN U BOGA 

Bog je svojem vjernom slugi navijestio čas — bilo je 
to oko g. 547 — kad će ga uzeti sa zemlje, da tako ko- 
načno na naj savršeniji način u vječnoj slavi nađe Boga, 
kojega je od svoje mladosti tako željno tražio. Ta je vijest 
njemu, koji je kod smrti svoje svete sestre ushićeno pje- 
vao što je ušla u nebesku slavu, bila na veliku radost. 
»Svi žarom svoje duše čeznuti za vječnim životom« jedno 
je od »sredstava za savršen život«, što ih je dao svojim 
učenicima u svom svetom Pravilu (gl. 4 ). Čitavo je njegovo 



Pravilo prožeto tim čeznućem za vječnim životom. Sve 
što je u njemu napisao, nema da bude drugo nego putokaz 
i pomoć onomu, »koji se žuri u nebesku domovinu«, kako 
lijepo kaže u zadnjem poglavlju svog svetog Pravila. 

U svetoj radosti povjeri sv. Benedikt nekima od braće 
čas svoga odlaska. Šest dana prije svoje smrti dade otvo- 
riti svoj grob. Žestoka ognjica navali na nj, da uništi nje- 
gove tjelesne sile. »Šesti dan dade se od učenika odnijeti 
u crkvu. Primi Tijelo i Krv Gospodnju, da se ojača za 
odlazak. Ruke su učenika podržavale njegove slalbotne 
udove, da je mogao stajati s uzdignutim k nebu rukama, 
i u molitvi ispusti dušu.« Zaista, Božjeg čovjeka do- 
stojna smrt ! 

Dva su učenika u tom času imala isto viđenje. »Vidjeli 
su, kako se od samostana na istok prema nebu pruža put, 
sav prostrt sagovima i rasvijetljen bezbrojnim svjetiljka- 
ma«, i čuli su glas anđela: »Ovo je put, po kojemu je 
Božji miljenik Benedikt ušao u nebo.« Onaj, koji je tražio 
Boga, na cilju je: kod Boga. 

Svečevo je tijelo bilo pokopano u crkvi sv. Ivana Kr- 
stitelja, što ju je on sam podigao iza kako je srušio Apo- 
lonov oltar. Neprijateljska navala, koja je malo poslije 
smrti sv. Benedikta, kako mu je bilo rečeno, uništila sa- 
mostan, ostavila je grob netaknut, pak još i danas na tom 
časnom mjestu opet odzvanja monaško pjevanje psalama i 
pobožna molitva hodočasnika, koji vjeruju riječima, ko- 
jima sv. Grgur svršava ovaj životopis: »Tu još i sada 
Božji čovjek sjaji čudesima, ako to traži vjera onih 
koji mole.« 

Kroz stoljeća su dijelovi dragocjenih relikvija razne- 
seni po cijelom svijetu, osobito u Francusku. Ali najdra- 
gocjeniji ostatci, što ih je patrijarha zapadnog monaštva 
ostavio, jesu njegovi samostani 1 , u kojima se obdržava nje- 
govo sveto Pravilo, u kojima njegov duh I dalje živi i dje- 
luje na spas svijeta i po kojima taj Božji čovjek mora da 
ispuni i ispunit će i danas veliko poslanje, o ikojemu je 
rekao veliki Papa njegovog imena, kako smo vidjeli na 
početku, da ima biti vođa našeg vremena k Bogu. 

Djetinskim poštovanjem gledamo na onoga, o kojemu 
Crkva na dan njegove smrti u sv. Misi kaže: »Evo veliki 
priznavalac, koji je u svoje doba učvrstio hram Gospodnji 
i u svoje dane obnovio hram. Brinuo se je za svoj puk i 
spasio ga od propasti. Bio je kao zvijezda što sjaji u 
magli I kao pun mjesec, koji svijetli u svoje doba. Kao 
žarko sunce, tako je svijetlio u Božjem hramu.« A da bi 

i u naše dane 'bio to što je bio nekada, izmolimo u pouzda- 
noj vjeri molitvu, što je njegovi 1 sinovi i kćeri svakog dana 
po svemu svijetu mole za se i za sav svijet na čast svoga 
učitelja i presv. Djevice, »kraljice monaha i slasti Bene- 
diktinaca« (to su t. zv. »preces unionis«, što ih sva Be- 
nediktinska obitelj moli od g. 1880, kad je čitav svijet 
svečano proslavio 1400 godišnjicu rođenja sv. Benedikta 
i od kad'a se je njegov red brojem više nego potrostručio 
i duhom svog svetog ustanovite! ja obnovio i upravo po- 
mladio) : 

Sveta Marijo, pomozi nevoljne, ohrabri malodušne, 
utješi žalosne, moli za puk, zagovaraj svećenstvo, posreduj 
za kor monaha, prosi za Bogu posvećen ženski svijet, neka 
tvoju pomoć osjete svi, koji pobožno slave tvoje sveto ime. 

Najsvetiji priznavaoče Gospodnji, oče i vođo monaha 
Benedikte, posreduj za spasenje naše i svih ljudi. 

Gospodine, Bože jaki, obrati nas k sebi. 

Pokaži nam lice svoje i bit ćemo spašeni. 

Pomolimo se ! Probudi, Gospodine, u Crkvi svojoj 
Duha, kojemu je blaženi 1 naš otac Benedikt, opat, služio, 
dh njim napunjeni nastojimo ljubiti što je on ljubio i dje- 
lom izvršiti, što je on učio. 

Daj nam, molimo Gospodine, ustrajnost u službi 1 Tvo- 
joj volji, da se i u naše dane i zaslugama i brojem poveća 
mnoštvo Tvojih sluga. Po Kr^tu Gospodinu našemu. Amen. 

P. Emanuel Heufelder O. S. B. 

Početak, razvitak i uspjesi benediktin- 
skog reda, osobito na vjerskom polju 

Pošto se ozbiljno radi oko uspostavljenja zaslužnog 
benediktinskog Reda u našim hrvatskim zemljama, urednik 
je našega jedinoga hrv. liturgijskog časopisa »Život s Cr- 
kvom« dbšao na sretnu misao, da prigodom ovogodišnjeg 
blagdana sv. Benedikta zamoli neke ugledne hrvatske spi- 
satelje, da bi u kratkom pregledu prikazali zamašno dje- 
lovanje Benediktinaca na svim područjima ljudske kulture, 
toli u čitavom svijetu koli kod nas Hrvata. Svi se zamoljeni 
pisci rado odazvaše tom pozivu i njihove su učene rađhje 
tiskane u ovom dvobroju našega časopisa. Meni je pak 
zapala zadaća, da u kratkim potezima opišem početak, 
razvitak i uspjehe benediktinskog Reda, napose na vjer- 
skom polju. Da tome udovoljim, smatram shodnim da naj- 



prije iznesem poglavite podatke iz života utemeljitelja 
ovog znamenitog Reda, sv. Benedikta, i da se osvrnem 
potanje na važnost i odlike njegovog redovničkog Pravila, 
zatim da prikažem u kratko velike zasluge benediktinskog 
Reda, osobito na vjerskom polju. 

ŽIVOT SV. BENEDIKTA 1 ) 

Kako je već mnogima, poznato, sv. Benedikt potječe od plemićke 
rimske patricijske obitelji Anicija, koja je imala svoja velika dobra u 
Nursiji i IJmbriji. Tu se rodio naš svetac godine 480. Kad odraste, roditelji 
ga poslaše, po tadanjem običaju plemićkih obitelji, u Rim na nauke, da 
«e bavi t. zv. slobodnjačkim umjetnostima i učenjem prava, ali Benedikt 
ne nađe zadovoljstva u tim naukama, napose ga pak teško sablaznivaše 
raskalašen život njegovih drugova, te bojeći se za svoju dušu, ostavi 
nauku i zakloni se daleko od svijeta u jednu špilju na osamljenim brdima 
istočno od Rima kod mjesta Subiaco. Stvori čvrstu odluku, da će služiti 
jedino Bogu sprovađajući svoj život u pokori i molitvi to razmatranju 
svetih istina, nepoznat svijetu. Jedino je za njega znao monah Roman, koji 
je tu blizu živio u jednom samostanu i on mu svaki dan nosaše nešto 
hrane, da uzmogne uzdržati u životu svoje tijelo. Tako je Benedikt spro- 
veo u samoći, u pokornim djelima, molitvi i čitanju sv. Knjiga, osobito 
Evanđelja, koje mu dade isti monah Roman, pune tri godine, pripravljajući 
se, poput sv. Ivana Krstitelja, sv. Pavla Apostola i tolikih drugih veli- 
kana, na veliku misiju, za koju ga Gospodin bijaše odredio. Međutim ovo 
njegovo sveto življenje nije ostalo sakriveno. Pastiri, koji su tamo zalutali 
pasući stado, naiđoše na Benedikta te videći mlada čovjeka u koži odje- 
vena, na prvi se mah prestrašiše i pomisliše da je to divlja zvijer, ali 
kada se bolje približe i on im poče ljubezno govoriti, brzo uvidiše nje- 
govu svetost, upoznaše u njemu Božjeg čovjeka i mnogi se od njih obra- 
tiše na pravu vjeru. Tako već tada počinje Benediktovo apostolsko djelo- 
vanje za obraćenje iskrnjega. Sada se još više raširi glas o njegovim 
krepostima, te mnogi okolni monasi, koji su živjeli u samostanima, dola- 
žahu k njemu da slušaju njegove spasonosne upute, pn,če redovnici iz 
bližnjeg samostana u Vivoearu zamoliše ga da bi preuzeo vodstvo njihove 
zajednice. On nakon dugog nećkanja prihvati ponudu, ali pošto uvidi, 
<la smatraju njegove naredbe i upute preoštrim, ostavi njihov samostan i 
povuče se ponovno u svoju spilju. Tu su sada dolazili k njemu ne samo 
mnogi susjedni samostanci nego i neki ugledni i pobožni rimski plemići 
poslaše k njemu svoje sinove, da ih odgaja u kreposti i svetosti. Tako 
mu plemići Ekvicij i Tertul povjeriše ljubljene, svoje sinove Maura i Pla- 
cida da ih odgoji za Božju službu. Mauro brzo postade njegov glavni 
pomoćnik u toj svetoj školi, dok Placido bijaše još dječak. Videći toliko 
mnoštvo svojih sljedbenika sv. Benedikt osnuje 12 samostana. Svakom sa- 
mostanu, koji sastojaše od 12 redovnika, stavi na čelo jednog opata, koji 
hi po njegovim uputama upravljao sebi povjerenom zajednicom. Ali sve 
se ovo njegovo blagotvorno djelovanje ne oživotvori bez velikih protivština. 
kako to viđamo kod svih dobrih djela. Na očigled ovih uspjeha strašna 
zavist obuze nekog tamošnjeg svećenika imenom Floreneija. koji stade 
na sve strane ocrnjivati spasonosan rad sv. Benedikta, a on ne htijući' 
da bude. nikomu povodom grijeha, odluči udaljiti se odatle i otići na 
drugo mjesto, da živi u većoj samoći i pokori. Davši shodne upute samo- 
stanima u Subiaeu, on se s nekoliko odabranih učenika zaputi dalje, 

9 Potanji je životopis Svečev napisan od hvarskog kanonika Don 
Slavka fttambu ka, nalazi se u našem Prilogu br. 1 — 5. 

prema istoku, i videći visoko strmo brdo Cassino u Kampaniji pope se- g 

na to brdo, i tu sa svojim učenicima stade provoditi još veći poktornićki 1 

život. To je bilo oko godine 525. Međutim tu življahu ostaci pogana, koji 
su imali hram i oltar posvećen bogu Apolonu te gaj posvećen krivim 
bogovima. On u svetom zanosu stade im propovijedati pravu vjeru, i 
mnogi se obratiše. Tada Božji čovjek sruši kipove bogova, razvali oltar, 
posiječe šumu, a Apolonov hram pretvori u bogomolju na čast sv. Martina. 
velikog galskog monaha i biskupa. Tamo pak gdje je bio Apolonov oltar, 
sagradi crkvu na čast Isusova preteče sv. Ivana. — Ovako nam to pri- 
povijeda sv. Grgur Papa u svojim Dijalozima, knji. II. u kojima pe- 
desetak godina iza smrti sv. Benedikta potanje opisa sveti život i čudesa 
ovog velikog *otcu monaha«, na temelju pripovijedanja samih njegovih 
četiriju učenika: Konstantina, Valentijana, Simplicija i Honorata. I ovdje ; 
u Monte Cassinu brzo se proširi glas o svetosti i čudesima sv. Benedikta. 
i zato dođoše k njemu u samostan mnogi Rimljani i Goti, da se stave 
pod njegovo mudro vodstvo. Tako ovaj samostan postade uzorom i are- i 
dištem čitavog benediktinskog monaštva. Ovdje taj Božji čovjek, sv. Be- 
nedikt, konačno dovrši g. 540 svoje znamenito Pravilo za pravi samo- 
stanski život ju službi Gospodina Krista, kralja istinoga«, kako on to 
naglasuje u predgovoru istog Pravila. Sv. Benedikt umrije oko g. 547. 

ODLIKE PRAVILA SV. OPATA BENEDIKTA 
Redovništvo na Istoku 

Ne možemo kazati da je sv. Benedikt prvi ustanovio 
redovništvo niti da je ovo njegovo pravilo prvo i jedino 
pravilo redbvničkog života. Ne, povijest nam kaže, da je 
i prije sv. Benedikta bilo redovnika, koji su kasnije imali 
i neka pravila, po kojima su se ravnali u svojim redov- j 
ničkim zajednicama. Redovništvo je imalo početak naj- 
prije na Istoku: u Egiptu, Siriji i Palestini. Mnoge po- 
božne duše razmišljajući o Isusovim riječima: »Ako hoćeš 
da budeš savršen, idi prodaj svoju imovinu i podaj siro- 
masima i imat ćeš blatgo na nebu, te dođi i slijedi me« 
(Mat. 19, 21), već u prvo doba kršćanstva povukoše se 
u samoću, u pustinju, da tu daleko od svijeta, po primjeru 
i savjetu Isusovu, provađaju svetiji život u većoj pokori 
i molitvi i lakše postignu svoje vječno spasenje. Znademo 
za sigurno, da je u drugoj polovici III. vijeka bio po pu- 
stinjama Egipta, Sirije i Palestine veliki broj pustinjaka, 
zvanih eremiti ili anahoreti ili monasi, 2 ) koji se vanjskim 
odijelom nijesu razlikovali od ostalih vjernika, ali su vo- 
dili stroži pokornički život u samoći. Taj se broj još više 
umnožio usljed pokornog života sv. Pavla, prvog pusti- 
njaka (t 340) i sv. Antuna (f 356), koji dođoše na glas 
svojim osobitim kreposnim životom, i privukoše mnoge na 
nasljedovanje. Ovi pustinjaci redovito stanovahu posebice 



2 ) Po grčkoj riječi eremos — pustinja, anahorein — povući se iz 
samoću, monahos — samac. 



u malenim kolibicama, što ih za sebe podizahu. Nu oni 
ipak bijahu u nekom međusobnom doticaju, te bi se kat- 
kada sastajali na zajedničku molitvu, na duhovno čitanje 
i razgovor. Ali malo po malo osjeti se potreba zajedničkog 
života i nekog pravila za takav život. U tom pogledu ste- 
kao je posebne zasluge sv. Pahomije (f 348), koji je prvi 
odredio redovnicima zajedničko življenje u samostanu i 
dao im posebno pravilo i odijelo. Ovi se redovnici nazvaše 
cenobiti. 1 ) On oko g. 330 osnova u Egiptu na tebaidskom 
otoku Tabeni, prvi od deset svojih samostana. Pod ovaj 
je samostan kasnije spadalo do 7000 redovnika, a u V-om 
vijeku živjelo je po pravilu sv. Pahomija oko 50 tisuća 
redovnika. Isti je svetac utemeljio i ženske samostane, koji 
su imali posebne glavarice, a bilo je veoma mnogo tih re- 
dovnica. U Maloj Aziji i to baš u Kapadociji bujno su 
cvali samostani po pravilu- sv. Bazilija monaha, kasnije 
biskupa u Cezareji (f 379), koji se rasprostraniše po čita- 
vom evropskom Istoku. I još dandanas vlada pravilo sv. 
Bazilija kod istočnog redovništva. I naši veliki narodni 
sveci Ćiri! i Metod bijahu monasi po pravilima sv, Bazilija. 

Redovništvo na Zapadu 

Na Zapadu se redovništvo razvilo mnogo kasnije nego 
li na Istoku. Rimljani ostadoše začuđeni, kada g. 340 vi- 
đeše u svom gradu dva redovnika, posebnim neobičnim 
odijelom obučena, u pratnji sv. Atanazija, aleksandrij skog 
patrijarhe, koji je nepravedno prognan sa svoje stolice, 
tražio utočište, kod sv. Oca Pape. Tako zapadni kršćani 
dođoše do poznanja ustanove redovništva. Još više zani- 
manja pobudi na Zapadu ta ustanova, kada se raširi živo- 
topis sv. Antuna, velikog egipatskog pustinjaka, napisan 
od sv. Atanazija, i životopis sv. Pavla, napisan od 1 sv. Je- 
rolima. Napose mnogo dopriniješe razvitku redovništva u 
zapadnim krajevima veliki crkveni naučitelji: sv. Jerolim, 
sv. Ambroz ij i sv. Augustin, koji su, ne samo u brojnim 
spisima, ustali na obranu redovničkog života, nego i sami 
promicahu ustanovljenje novih samostana, muških i žen- 
skih. Tako znademo, da je sv. Jerolim osnovao mnoge sa- 
mostane u Rimu, sv. Augustin u Africi, sv. Ambrozij u 
Milanu, sv. Martin, biskup Toursa u Galiji, u svom resi- 
denci jalnom gradu i u Poitiersu i mnogi drugi. Na taj način 
nastadoše i na Zapadu mnogi samostani, ali- s različitim 
redovničkim pravilima. 

») Po riječi koinos bios — zajednički život. 

JEDINSTVENO PRAVILO SV. BENEDIKTA 

Toj nezgodnoj raznoličnosti najbolje doskoči sv. Be- 
nedikt iz Nursije, koji je sastavio jedinstveni i stalni oblik 
pravila za samostance, tako da je punim prajvom nazvati 
»patrijarhom (ocem) zapadnog redovništva«. Svoje je pra- 
vilo, kako već spomenuh, konačno dovršilo g. 540 u samo- 
stanu Monte Cassino, poslije nego je pomno proučio sva 
pravila i običaje istočnog redovništva, i sam prošao sve 
faze redovničkog života, pustinjačkog i' cenoibitsikog, i tako 
se okoristio svojim vlastitim iskustvom kao što i iskustvom 
tolikih znamenitih pustinjaka i cenobita, kao sv. Antuna 
opata, sv. Pahomija, sv. Bazilija i drugih. Najviše mu se 
sviđalo pravilo sv. Bazilija, ali on ga je još bolje usavršio 
i precizirao. U pravilima istočnog redovništva više se da- 
valo važnosti nekim pojedinim krepostima, nego li jezgri 
redovničkog života, i mnogo je toga bilo neodređeno, pre- 
pušteno volji pojedinog opata, i tako nije bilo precizne i 
čvrste direktive za vođenje samostana. Razvoj samostana 
mnogo je ovisio o sposobnosti i vrsnoći pojedinog opata. 
Svemu je ovome hotio predusresti i veliki patrijarha sv. 
Benedikt. On je sastavio izvrsno Pravilo redovničkog ži- 
vota, u kojemu je pokazao svoj jaki organizator ski duh i 
veliki praktični smisao, kao što i osobitu mudrost i razbo- 
ritost, tako da su mnogi crkveni sabori izjavili, da ovo 
pravilo nije sastavljeno bez posebnog Božjeg nadahnuća. 
Pravilo imsd'e 73 poglavlja, a možemo ga razdijeliti u se- 
dam glavnih odsječaka: 1 — 3 pogl. sadrži, nazovimo ga 
tako, ustavno uređenje samostana, 4 — 7 nabraja kreposti 
monaha, 8 — 20 potanko uređuje liturgičku službu Božju u 
samostanu, 21 — 30 samostansku disciplinu, 31—57 bavi se 
upravljanjem samostana, 58—66 sadrži praktične upute za 
primanje u samostansku zajednicu, a 63 — 73 kratki nado- 
punjak. Ob ovome se pravilu Ovako pohvalno izjavljuje 
znameniti Papa sv. Grgur I. Veliki (f 604): »Ništa manje 
nego li svim čudesima, kojima Božji čovjek sjaji pred svi- 
jetom, svijetli on i riječju svoga nauka. Napisao je krasnim 
jezikom monaško Pravilo, koje se odlikuje umjerenom raz- 
boritošću. Ko hoće da njegov život i njegov duh bolje 
upozna, u tom će Pravilu i njegovim uredbama naći sav 
život tog učitelja, jer taj Božji čovjek nije mogao drugačije 
učiniti nego li 1 je živio.« I doista uredbe ovog Pravila po- 
kazuju nam veliku mudrost i razboritost sv. Benedikta. 
Da vidimo ukratko koje su poglavite prednosti tog njego- 
vog Pravila ? Kakov eć spomenuh, sv. Benedikt je tu 
dobro naglasio i precizirao u prvom redu bitnost redov- 



ničkog života. Znajući da je jedino Bog konačna svrha 
svakoga čovjeka, i da k Njemu imaju biti upravljena sva 
naša djela , on jasno ističe da je vrhovni cilj redovničkog 
života služiti jedino Bogu svim srcem, svom dušom, svom 
snagom, tako da monahu treba da bude, prama snažnim 
riječima Apostola Pavla: » Bog sve u svemu« (1 Kor. 15, 
28). Ali mudri redovnički zakonodavac ne zadovoljava se 
samo time, da snažno naglasi vrhovnu dužnost monahovu, 
nego mu isto tako jasno naznačuje temeljna sredstva, ko- 
jim će najbolje i najsigurnije Bogu služiti, a to su: samo- 
zataja i bezuvjetna pokornost volji Božjoj, koja mu se 
očituje bilo neposredno po Božjem nadahnuću, bilo po- 
sebno preko postavljenog mu starešine, preko njegova 
opata. On dozivi je u pamet svojim monasima, da u svemu 
treba da slijede Isusa više nego li prosti vjernici, i da 
vrše poput našeg Bož. Spasitelja vazda i u svemu Božju 
a ne svoju volju, više sklonu na zlo nego na dobro. Treba 
da spremno nasljeduju Onoga, koji 1 je rekao o sebi: »Nije- 
sam došao da vršim svoju volju, nego volju Onoga, koji 
me je poslao« (Iv. 5, 30), koji je još kazao 1 : »Tko hoće 
da ide za mnom, neka se odreče samoga sebe, i uzme križ 
svoj svaki dan i ide zamnom« (Luk. 9, 23). Zato sv. Be- 
nedikt posvećuje u svom Pravilu po jedno čitavo poglavlje 
kreposti poslušnosti (pogl. 5”) i poniznosti (pogl 7°), a u 
pogl. 58 daje ove odredbe: »Novak, koji se ima primiti, 
mora. pred svima u bogomolji obećati stalnost u samostan- 
skoj zajedn'd, obraćenje svog vladanja i poslušnost pred 
Bogom i njegovim Svecma.« To su temeljni zavjeti, koje 
mora svaki pravi monah da tačno obdržava. Svetac ta- 
kođer posebno ističe samozataju, kao veli: »novak neka se 
pouči, kako je tvrd i oštar put, kojim se dolazi k Bogu« 
(pogl. 58). Još nešto: u svrhu sigurnijeg postignuća redov- 
ničkog cilja, koji se sastoji 1 u što većem savršenstvu i u 
što jačoj ljubavi i tjesnijem sjedinjenju s Bogom, sv. Be- 
nedikt određuje točno i precizno dnevni red svakoga sa- 
mostana dakle i pojedinog monaha. I u tomu se ovo Pra- 
vilo odlikuje nad ostalim redovničkim pravilima, koji 
ni jesu u tome davala precizne odredbe. Benediktinski mo- 
nah treba da čitavo svoje dnevno djelovanje posveti 
molitvi osobito Uturgičkoj Božjoj službi, ručnom radu i 
pobožnom čitanju. Pri tome najvažnije mjesto irnade Utur- 
gično slavljenje Boga , koje je poglavita zadaća svakog 
monaha. Prva je dužnost svakog stvorenja, a napose mo- 
naha, da daje dolično štovanje Bogu. svome Stvoritelju i 
Otkupitelju, a to se najbolje izrazuje u skupnom litur- 



102 



103 



